Public procurement notice: Contract Award Notice
Published: 2020-02-18
Buyer: Naturstyrelsen
Country: DK
Contract type: Services
Procedure: Restricted procedure
CPV classification: 71313440 | 71320000 | 71322200 | 71356400 | 71500000
Award criteria: The most economic tender
EU fund: ESF

Technical requirements: Naturstyrelsen skal forestå kloakering af kolonihaver i Rødovre samt håndtering af overfladevand på kolonihavernes fællesområder. Området består af følgende 3 matrikler, matrikel nr. 1z, Islev By, Islev, Rødovre, matrikel nr. 1a, Islev By, Islev, Rødovre og matrikel nr. 1ak, Islev By, Islev, Rødovre, omfattende i alt 543 havelodder og fælles arealer (herefter betegnet området).
Udbuddet vedrører totalrådgivning (ingeniørydelser) vedrørende bl.a. projektering, forundersøgelse, udbud, byggeledelse og fagtilsyn i forbindelse med kloakeringen af området.
Det er rådgivers opgave at koordinere projektet under hele planlægnings-, forslags-, projekteringsfasen. Rådgiver skal under udførelsesfasen udføre fagtilsyn.
Totalrådgiver skal sikre, at kloakeringen bliver gennemført fagligt korrekt i henhold til det i kontraktens afsnit 8 anførte økonomiske ramme og inden for den aftalte hovedtidsplan, jf. kontraktens bilag 5. Den fysiske udførelse af anlægget skal udføres af en entreprenør på baggrund af indbudt licitation. Det er bygherre, der på baggrund af den af totalrådgiver gennemførte licitation indgår kontrakt med entreprenøren.
Anlægsprojektet omfatter i hovedpunkter etablering af hovedkloak inklusiv skelbrønd ca. 5 meter fra hovedledning ind til hver enkelt havelod samt etablering af alle nødvendige installationer som fx pumper og brønd for tilkobling til det offentlige kloaksystem. Det er totalrådgivers ansvar at indhente nødvendige myndighedsgodkendelser på bygherrens vegne for tilslutning til offentlig til forsyning.
Anlægsprojektet omfatter endvidere overfladeafvanding af fælles arealer som veje, parkeringspladser og fælles græsarealer. Afvandingen skal ske ved dræn frem for grøfter med afledning til Harrestrup Å, hvis tilladelse hertil kan opnås, da denne løsning antages at være den billigste. Dog er bygherren åben for alternative løsninger på egen grund, hvis afledningstilladelse ikke kan opnås, eller hvis totalrådgiver kan fremvise en totaløkonomisk fordel.
Endelig omfatter anlægsprojektet reetablering af veje og stier til oprindelig stand. Den oprindelige stand dokumenteres af rådgiver forud for anlægsprojektets igangsættelse.
Den enkelte havelods tilslutning til hovedkloakken samt håndtering af regnvand på de enkelte havelodder er ikke omfattet af kontrakten.
Totalrådgiver skal varetage hele ansvaret for alle projektets faser fra idéfasen, projekteringen og frem til og med 1-års eftersynet. Opgaven omfatter bl.a. gennemførelse af forundersøgelser, projektering og udarbejdelse af komplet udbudsmateriale, gennemførelse af licitation, byggeledelse, fagtilsyn med den valgte entreprenør og varetagelse af bygherrens forpligtelser efter arbejdsmiljølovgivningen både i projekterings- og udførelsesfasen. De detaljerede krav til totalrådgiver fremgår af kontraktens bilag 2 (ydelsesbeskrivelse).
Projektering skal ske, så færdsel til og fra havelodderne generes mindst muligt og i kortest mulig tid.
Naturstyrelsen skal for en god ordens skyld, i overensstemmelse med udbudslovens § 49, stk. 2, orientere om, at kontrakten er ikke opdelt i delaftaler, da en opdeling af kontrakten ikke vil sikre tilstrækkelig konkurrence på det aktuelle marked.
Naturstyrelsen kan på nuværende tidspunkt konstatere, at der fortsat ikke er skabt afklaring om projektets finansiering.
Samtidig har Rødovre Kommune meddelt, at der vil blive ændret i indhold og frister i kloakeringspåbuddet, hvilket forventes at kunne medføre ændringer i indholdet af kontrakten i dens aktuelle form og på udbudsprocessen i øvrigt.
I henhold til lov om Klagenævnet for Udbud m.v. (loven kan hentes på www.retsinformation.dk), gælder følgende frister for indgivelse af klage:
Klage over ikke at være blevet udvalgt skal være indgivet til Klagenævnet for Udbud inden 20 kalenderdage, jf. lovens § 7, stk. 1, fra dagen efter afsendelse af en underretning til de berørte ansøgere om, hvem der er blevet udvalgt, når underretningen er ledsaget af en begrundelse for beslutningen i overensstemmelse med lovens § 2, stk. 1, nr. 1, og udbudslovens § 171, stk. 2.